കരുവന്നൂര് വായ്പാ തട്ടിപ്പ് : ബാങ്കില് ബാക്കിയുള്ളത് 25 ലക്ഷം രൂപ മാത്രം വെട്ടിലായി ഇടപാടുകാര് തൃശൂര് : നിക്ഷേപിച്ച പണം തിരിച്ചു കിട്ടാന് കരുവന്നൂര് ബാങ്കില് എത്തുന്ന നൂറു കണക്കിന് പേര് നിരാശരായി മടങ്ങുന്നു. ഇനി 25 ലക്ഷം രൂപ മാത്രമാണ് ബാങ്കില് ബാക്കിയുള്ളത്. സൂപ്പര് മാര്ക്കറ്റിലെ വരുമാനം ഉപയോഗിച്ച് ദൈനം ദിന കാര്യങ്ങള് മുന്നോട്ടു നീക്കുകയാണ് ഉദ്യോഗസ്ഥര്. സിപിഎം നിയന്ത്രണത്തിലുള്ള കരുവന്നൂര് സഹകരണ ബാങ്കില് കോടികളുടെ തട്ടിപ്പാണ് അരങ്ങേറിയത്. ആഴ്ചയില് 150 പേര്ക്കാണ് ഇപ്പോള് ബാങ്ക് പണം മടക്കി നല്കുന്നത്. ഒരാള്ക്ക് പരമാവധി പതിനായിരം രൂപ നല്കും. എല്ലാ തിങ്കളാഴ്ചയുമാണ് ടോക്കണ് നല്കുക. വെളുപ്പിന് അഞ്ച് മണിക്കെങ്കിലും പോയാലെ ടോക്കണ് കിട്ടൂ. കേരള ബാങ്കില് നിന്നു ഫണ്ട് കിട്ടിയാല് പോലും ആവശ്യക്കാര്ക്ക് മുഴുവന് പണം നല്കാനാവില്ല. ഇതിന് കുറേ കടമ്ബകള് നീക്കുകയും വേണം. കേരള ബാങ്ക് പ്രതിനിധി കരുവന്നൂരിലെത്തി സാമ്ബത്തിക സ്ഥിതി വിലയിരുത്തി ഘട്ടം ഘട്ടമായേ ഫണ്ട് നല്കൂ . മാത്രമല്ല റിസര്വ് ബാങ്ക് അനുമതി നല്കുമോ എന്ന കാര്യത്തിനും ഉറപ്പില്ല. ഈ സാഹചര്യത്തില് ബാങ്കിലെ സ്വര്ണ്ണ പണയ വായ്കള് ഉള്പ്പെടെ തിരിച്ചു പിടിക്കാന് നടപടി തുടങ്ങി. പക്ഷേ വലിയ രീതിയില് സമ്മര്ദ്ദം ചെലുത്തി വായ്പകള് തിരിച്ചുപിടിക്കാന് കഴിയാത്ത സാഹചര്യമാണ്. സര്ക്കാരിന്റെ പ്രത്യേക പാക്കേജിലേക്കാണ് ഇടപാടുകാര് ഇപ്പോള് ഉറ്റു നോക്കുന്നത്.